***Felsőtárkány Község Önkormányzata Képviselő-testületének***

***17//2014. (XII.12.) önkormányzati rendelete***

***a nem közművel összegyűjtött háztartási szennyvíz összegyűjtésére, elszállítására és elhelyezésére irányuló helyi közszolgáltatásról szóló 9/2014. (VI.20.) önkormányzati rendelet módosításáról***

Felsőtárkány Község Önkormányzata Képviselő-testülete az Alaptörvény 32. cikk (2) bekezdésében meghatározott jogalkotói hatáskörében eljárva, a vízgazdálkodásról szóló 1995. évi LVII. törvény 45. § (6) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva a következőket rendeli el:

**1. §**

A nem közművel összegyűjtött háztartási szennyvíz összegyűjtésére, elszállítására és elhelyezésére irányuló helyi közszolgáltatásról szóló 9/2014. (VI.20.) önkormányzati rendelet 3. § (1) bekezdése a következőképpen módosul:

A nem közművel összegyűjtött háztartási szennyvíz begyűjtésével, elszállításával és ártalmatlanító helyre történő elhelyezésével kapcsolatos közszolgáltatást Bajzát László egyéni vállalkozó jogosult és köteles ellátni 2016. december 31. napjáig a Felsőtárkány Község Önkormányzatával kötött szerződés alapján.

**2. §**

A nem közművel összegyűjtött háztartási szennyvíz összegyűjtésére, elszállítására és elhelyezésére irányuló helyi közszolgáltatásról szóló 9/2014. (VI.20.) önkormányzati rendelet 3. § (2) bekezdése a következőképpen módosul:

A Felsőtárkány község közigazgatási területén keletkező folyékony hulladék lerakására és ártalmatlanítására kijelölt lerakóhely: Egri Települési Szennyvíztisztító Telep

**3. §**

A nem közművel összegyűjtött háztartási szennyvíz összegyűjtésére, elszállítására és elhelyezésére irányuló helyi közszolgáltatásról szóló 9/2014. (VI.20.) önkormányzati rendelet 11. § (1) bekezdése a következőkkel egészül ki:

E rendelet 3. § (1)-(2) bekezdése, valamint 1. melléklete 2014. december 13. napján lép hatályba.

**4. §**

A nem közművel összegyűjtött háztartási szennyvíz összegyűjtésére, elszállítására és elhelyezésére irányuló helyi közszolgáltatásról szóló 9/2014. (VI.20.) önkormányzati rendelet 1. melléklete a következőképpen módosul:

A nem közművel összegyűjtött háztartási szennyvíz begyűjtésére vonatkozó közszolgáltatás díja

2015. december 31-ig:

az ingatlanon mért ivóvízfogyasztáson alapuló egységnyi díjtétel: 3.000,- Ft/m3 + Áfa

**5. §**

**Záró rendelkezések**

Jelen rendelet 2014. december 13. napján lép hatályba, és 2014. december 14. napján hatályát veszti.

Felsőtárkány, 2014. december 11.

dr. Juhász Attila Simon Hegyiné Kertész Zsuzsanna

polgármester jegyző

A rendelet kihirdetve:

Felsőtárkány, 2014. december 12.

Hegyiné Kertész Zsuzsanna

jegyző